Diari Oficial de la Generalitat Valenciana


Sumari del DOGV 9161, del 27-08-2021 (2021/8774)

RESOLUCIÓ de 8 d'agost de 2021, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional denominat Medac Alicante, en la localitat d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9161

Data del DOGV
:   27-08-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/8774


Data del document
:   08-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 d'agost de 2021, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional denominat Medac Alicante, en la localitat d'Alacant. [2021/8774]  
L'expedient 2021/213 ha sigut iniciat a instàncies de l'entitat Centro de Formación Profesional en el Deporte y la Salud Málaga 2015, Societat Limitada, en sol·licitud d'autorització per a l'obertura i funcionament d'un centre docent privat de nova creació de Formació Professional denominat Medac Alicante, en la localitat d'Alacant.  
  
La Direcció General de Centres Docents va emetre informe favorable, el 27 d'abril de 2021, respecte a l'adequació de les instal·lacions proposades, quant a espais educatius, al que es disposa en la legislació aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions d'Alacant i el compromís del titular de presentar, davant la inspecció educativa corresponent, la relació del personal docent abans de l'inici de les activitats educatives.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que el desenvolupa, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'assenyalen:  
  
Codi de centre: 39918704.  
Denominació genèrica del centre: centre privat de Formació Professional.  
Denominació específica del centre: Medac Alicante.  
Titularitat: Centro de Formación Profesional en el Deporte y la Salud Málaga 2015, Societat Limitada.  
Domicili: avinguda Alcalde Lorenzo Carbonell, número 67.  
Localitat: Alacant (03996)  
Província: Alacant.  
Ensenyaments i capacitat màxima que s'autoritza:  
Formació Professional  
Família: Sanitat  
Cicle formatiu de grau mitjà  
1 cicle de Farmàcia i Parafarmàcia, amb 1r i 2n curs, impartint-se en torn de matí i amb 30 llocs escolars cadascun.  
Cicles formatius de grau superior  
1 cicle d'Anatomia Patològica i Citodiagnòstic, amb 1r i 2n curs, impartint-se en torn de matí i amb 30 llocs escolars cadascun.  
1 cicle d'Anatomia Patològica i Citodiagnòstic, amb 1r i 2n curs, impartint-se en torn de vesprada i amb 30 llocs escolars cadascun.  
1 cicle de Dietètica, amb 1r i 2n curs, impartint-se en torn de vesprada i amb 30 llocs escolars cadascun.  
1 cicle d'Higiene Bucodental, amb 1r i 2n curs, impartint-se en torn de matí i amb 30 llocs escolars cadascun.  
1 cicle d'Higiene Bucodental, amb 1r i 2n curs, impartint-se en torn de vesprada i amb 30 llocs escolars cadascun.  
1 cicle de Pròtesi Dental, amb 1r i 2n curs, impartint-se en torn de matí i amb 30 llocs escolars cadascun.  
1 cicle de Pròtesi Dental, amb 1r i 2n curs, impartint-se en torn de vesprada i amb 30 llocs escolars cadascun.  
Família: Comerç i Màrqueting  
Cicle formatiu de grau superior  
1 cicle de Màrqueting i Publicitat, amb 1r i 2n curs, impartint-se en torn de matí i amb 30 llocs escolars cadascun.  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, previ informe favorable de la inspecció educativa.  
  
Tercer  
La present resolució tindrà els seus efectes acadèmics a l'inici del curs escolar 2021-2022.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 8 d'agost de 2021.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.